Vanja frændi , hátíðarsýning Borgarleikhússins , verður frumsýnd í kvöld , laugardaginn 11. janúar , á Stóra sviði leikhússins á afmælisdegi Leikfélags Reykjavíkur . Leikritið er eitt af stóru meistaraverkum Antons Tsjekhovs og af mörgum talið það skemmtilegasta . Mynd / Grímur Bjarnason og Bjarni Grímsson Sagan segir frá prófessor nokkrum sem kemur á sveitasetur látinnar eiginkonu sinnar með seinni konu sína . Mynd / Grímur Bjarnason og Bjarni Grímsson Leikstjóri sýningarinnar er Brynhildur Guðjónsdóttir og er þetta fyrsta verkið sem hún leikstýrir eftir velgengni Ríkharðs III sem var sigurvegari síðustu Grímuverðlauna . Leikarar í sýningunni eru þau Arnar Dan Kristjánsson , Halldór Gylfason , Hilmir Snær Guðnason , Jóhann Sigurðarson , Katrín Halldóra Sigurðardóttir , Margrét Helga Jóhannsdóttir , Sigrún Edda Björnsdóttir , Unnur Ösp Stefánsdóttir og Valur Freyr Einarsson . Mynd / Grímur Bjarnason og Bjarni Grímsson Listrænir stjórnendur eru auk Brynhildar Gunnar Þorri Pétursson , þýðandi , Börkur Jónsson , leikmyndahöfundur , Filippía Elísdóttir , búningahöfundur , Björn Bergsteinn Guðmundsson , lýsing , Bjarni Frímann Bjarnason , tónlist , Elín Sigríður Gísladóttir , leikgervi , og Þórður Gunnar Þorvaldsson , hljóð .